การผจญภัยของจูนิเปอร์ ลี - วิกิพีเดีย

# การผจญภัยของจูนิเปอร์ ลี

### จากวิกิพีเดีย สารานุกรมเสรี

การผจญภัยของจูนิเปอร์ ลี
ภาพโปรโมทการ์ตูนเรื่องนี้ จากซ้ายไปขวาได้แก่ จูนิเปอร์ ลี ตัวเอกของเรื่อง, มอนโร ผู้ช่วยของจูน และเรย์เรย์ น้องชายของจูน
ชื่อภาษาอังกฤษ | The Life and Times of Juniper Lee
รูปแบบรายการ | การ์ตูนทีวีแอนิเมชัน
ความยาวตอน | ประมาณ 22 นาที
ผู้สร้าง | Judd Winick

แสดงโดย

Lara Jill Miller
Kath Soucie
Carlos Alazraqui
Amy Hill
Alexander Polinsky
Candi Milo
Colleen O'Shaughnessey
Tara Strong
Phil LaMarr

ประเทศต้นกำเนิด | สหรัฐอเมริกา
เครือข่าย/สถานี | Cartoon Network
ฉายครั้งแรก | 1 พฤษภาคม พ.ศ. 2548 – ปัจจุบัน
จำนวนตอน | 39
เว็บไซต์ทางการ
ข้อมูล IMDb
ข้อมูลสรุปจาก TV.com

การผจญภัยของจูนิเปอร์ ลี หรือ ที่แปลตามชื่อภาษาอังกฤษว่า ชีวิตและกาลเวลาของจูนิเปอร์ ลี (The Life and Times of Juniper Lee) เป็นการ์ตูนอเมริกัน สร้างโดย Judd Winick ออกฉายทางช่อง Cartoon Network ในประเทศไทยฉายผ่านทางยูบีซี ช่อง 29

## [แก้] โครงเรื่อง

โครงเรื่องหลักของการผจญภัยของจูนิเปอร์ ลี จะเล่าเรื่องราวของโลกมนุษย์กับโลกเวทย์มนตร์ที่ซ้อนทับกัน ซึ่งคนธรรมดาจะมองไม่เห็น เมื่อใดก็ตามที่เกิดความผิดปกติในสมดุลระหว่างโลกมนุษย์และโลกเวทย์มนตร์ จะเป็นหน้าที่ของเทซวนเซ (Te Xuan Xe) หรือก็คือผู้ควบคุมความสมดุลระหว่างสองโลก รวมทั้งแก้ปัญหาต่างๆให้ชาวโลกเวทย์มนตร์ โดยตัวเอกในเรื่องนี้คือจูนิเปอร์ ลี ได้รับสืบทอดภารกิจเทซวนเซข้ามรุ่นจากย่ามาสู่เธอโดยตรง เธอจำเป็นต้องออกหยุดยั้งความวุ่นวายที่มนุษย์ทั่วไปมองไม่เห็น ขณะเดียวกันต้องรักษาชีวิตและความลับของเธอให้ราบรื่นไปด้วย

## [แก้] ตัวละคร

### [แก้] จูนิเปอร์ ลี

จูนิปอร์ ลี (หรือเรียกสั้นๆว่า "จูน") เด็กผู้หญิงอายุ 11 ปี ลูกครึ่งอเมริกันจีน ที่ได้รับตำแหน่งเทซวนเซสืบต่อจากคุณย่าของเธอ เธออาศัยอยู่มนเมืองออร์คิดเบย์ โดยมีมอนโร สุนัขจอมเวทย์มาช่วยเหลือหน้าที่ของเธอ เธอจะมีกำไลอยู่ที่มือซ้าย เมื่อใดก็ตามที่เกิดการเสียสมดุลระหว่างสองโลกขึ้น เพชรจะส่องแสงบอกให้เธอรู้ว่ามีเหตุร้าย และเพราะการได้รับหน้าที่เทซวนเซนั้นทำให้เธอมีความสามารถและกำลังที่เกินมนุษย์ทั่วไป สัญลักษณ์ดอกไม้ที่อกเสื้อแสดงถึงหน้าที่ของเทซวนเซ การปกป้อง

### [แก้] จัสมิน ลี

หรืออีกในชื่อหนึ่งคือ "อาม่า" (ภาษาจีนแปลว่าแม่) เป็นเทซวนเซรุ่นก่อนหน้าและได้รับการขนานนามเป็นเทซวนเซที่เก่งที่สุด เธอมีหน้าที่แนะนำเรื่องต่างๆในฐานะเทซวนเซและช่วยเหลือจูน และถึงแม้อาม่าจะอายุ 69 แล้วก็ตามแต่อาม่ายังคงมีกำลังวังชาพอที่จะต่อสู้ได้ แต่ก็เพราะอายุนั่นเองทำให้ไม่สามารถต่อสู้ได้นานนัก

### [แก้] มอนโร

มอนโร คอนเนอรี่ บอยด์ คาไลล์ แม๊คเกรเกอร์ สก๊อต ลี ที่ 5 หรือเรียกสั้นๆว่ามอนโร เป็นสุนัขจอมเวทย์ที่อาม่าส่งมาดูแลจูนและให้คำแนะนำในเรื่องโลกเวทย์มนตร์และการใช้คาถา เขาได้ศึกษาโลกเวทย์มนตร์มาอย่างมากมาย โดยปกติมนุษย์ทั่วไปจะเห็นมอนโรเป็นเพียงสุนัข แต่มีเพียงผู้ที่เกี่ยวข้องกับโลกเวทย์มนตร์เท่านั้นที่จะเข้าใจที่เขาพูด มอนโรมักจะพูดสำเนียงสก๊อตและแพ้แล๊คโตส

### [แก้] เรย์เรย์ ลี

เรย์เรย์ ลี น้องชายอายุ 8 ขวบของจูน ชื่อเต็มของเขาน่าจะเป็น เรยมอนด์ เป็นเด็กที่อยู่ไม่สุขและชอบที่จะเข้าไปยุ่งกับปัญหาของโลกเวทย์มนตร์เสมอ เขามีสามารถมองเห็นโลกเวทย์มนตร์ได้เพราะตอนที่จูนได้รับพลังครั้งแรก มีปีศาจมาดูดพลังของจูนและบังเอิญถ่ายไปให้เรย์เรย์ ทำให้เขาสามารถมองเห็นโลกเวทย์มนตร์ได้เช่นเดียวกับจูน เสื้อของเขามีสัญลักษณ์ซุปเปอร์ฮีโร่ที่เขาชอบคือ บลูฟิสท์ และมักชอบพูดเรื่องที่อยากเป็นเทซวนเซ

### [แก้] เดนนิส ลี

เดนนิสเป็นพี่ชายอายุ14ปีของจูน ต่างจากน้องของเขา เขาไม่สามารถมองเห็นโลกเวทย์มนตร์ได้ เขาเป็นพวกบ้าโลกแฟนตาซีและชอบเล่นเกมแสดงสวมบทบาทกับเพื่อนๆของเขา

### [แก้] โจดี้ เออร์วิน

หนึ่งในเพื่อนสนิทของจูน เป็นเชียร์ลีดเดอร์ประจำโรงเรียน เป็นคนร่าเริงและมักมองโลกในแง่ดี

### [แก้] ออร์ฟิเลีย รามิเรซ

หนึ่งในเพื่อนสนิทของจูน ชอบแต่งตัวแบบพังค์

### [แก้] โรเจอร์ แรดคลิฟ

เป็นเพื่อนของจูนแต่ไม่ค่อยสนิทนัก โรเจอร์เป็นพวกพยายามทำทุกอย่าเพื่อให้ทุกคนคิดว่าเขาเจ๋ง (ซึ่งจริงๆให้ผลตรงกันข้าม)

### [แก้] มาร์คัส คอนเนอร์

มาร์คัสเป็นคนหน้าตาและบุกคลิกภาพดี จูนแอบชอบเขา แต่โดยส่วนมากเขาไม่ค่อยมีบทบาทมากนักถ้าเทียบกับเพื่อนที่ทั้ง 3 ของจูน

### [แก้] ไมเคิลและบาร์บาร่า ลี

พ่อและแม่ของจูน เรย์เรย์และเดนนิส ไมเคิลเป็นลูกชายเพียงคนเดียวของอาม่าและสมควรจะเป็นเทซวนเซสืบต่อไป แต่เกิดเหตุผิดปกติทำให้พลังนั้นเกิดการข้ามรุ่นแล้วไปตกที่จูนแทน ไมเคิลทำงานให้พ่อของโรเจอร์แต่ไม่ทราบว่าเป็นงานอะไร

### [แก้] คุณนายโกเมซ

เป็นอาจารย์ของจูน ไม่ทราบชื่อจริง

### [แก้] วิลเลี่ยม

วิลเลี่ยมเป็นพ่อของมอนโรและในอดีตเคยช่วยเหลือเทซวนเซมาแล้ว มักชอบล้อมอนโรเกี่ยวกับน้ำหนักของเขา

## [แก้] แรงบันดาลใจ

Judd Winick เคยบอกไว้ว่าเขาแรงบันในการสร้างเรื่องนี้มาจากการผสมผสานแนวคิดของ The Simpsons กับ Buffy the Vampire Slayer

## [แก้] เกร็ด

- ออร์คิดเบย์ เมืองที่จูนอาศัยอยู่เป็นชื่อเมืองเกิดของ Judd Winick อยู่ในซานฟรานซิสโก, แคลิฟอร์เนีย
- พี่น้องลีได้ตั้งวงดนตรีชื่อ "Short Angry Freuds" ซึ่งมาจากการ์ตูนของ Winick เรื่อง Frumpy the Clown

## [แก้] เว็บไซต์

- ((อังกฤษ)) เว็บไซต์ของ Judd Winick
- ((อังกฤษ)) เว็บไซต์ของการผจญภัยของจูนิเปอร์ ลีทาง Cartoon Network

ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B8%9C%E0%B8%88%E0%B8%8D%E0%B8%A0%E0%B8%B1%E0%B8%A2%E0%B8%82%E0%B8%AD%E0%B8%87%E0%B8%88%E0%B8%B9%E0%B8%99%E0%B8%B4%E0%B9%80%E0%B8%9B%E0%B8%AD%E0%B8%A3%E0%B9%8C_%E0%B8%A5%E0%B8%B5.html".

หมวดหมู่: การ์ตูนอเมริกัน | การ์ตูนทีวีแอนิเมชัน

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- Español
- English
- Polski
- Português